text:
работа на двигателя. Тогава „потвърден и действащ ДКП“се запазва в паметта и се задейства системата за предупреждение съгласно точка A.1.4 от настоящото приложение.
 A.1.2.4.2.3
 В случаите, когато уредите за наблюдение имат нужда от повече от 60 минути продължителност на работа за точното диагностициране и потвърждаване на NCM (напр. уреди за наблюдение, които използват статистически модели, или по отношение на разхода на течности от извънпътната подвижна техника или превозното средство от категория Т), органът по одобряването на типа може да разреши по-дълъг период на наблюдение, при условие че производителят обоснове необходимостта (напр. чрез технически доводи, експериментални резултати, фирмен опит и др.).
 A.1.2.4.3. Изисквания за изтриване на диагностични кодове за повреда (ДКП)
 а)
 Самата система NCD не изтрива от компютърната памет диагностичен код за повреда, преди повредата, свързана със съответния ДКП, да бъде отстранена;
 б)
 системата NCD може да изтрива всички диагностични кодове за повреда при поискване от фирмено четящото устройство или уред за поддръжка, предоставен от производителя на двигателя при поискване, или като използва код за достъп, предоставен от производителя на двигателя.
 A.1.2.4.4. NCD системата не трябва да е програмирана или проектирана така, че да се изключва частично или напълно въз основа на остаряването на извънпътната подвижна техника по време на действителната експлоатация на двигателя, нито системата трябва да съдържа алгоритъм или стратегия, проектирана да намалява ефективността на NCD системата с течение на времето.
 A.1.2.4.5. Всички препрограмируеми компютърни кодове или експлоатационни параметри на системата NCD трябва да са защитени срещу неупълномощена намеса.
 A.1.2.4.6. Семейство двигатели с NCD
 Производителят отговаря за определяне състава на семейство двигатели с NCD. Групирането на двигателите във фамилия двигатели с NCD трябва да се основава на добрата техническа преценка и подлежи на одобряване от страна на органа по одобряването на типа.
 Двигатели, които не принадлежат на едно и също семейство двигатели, може същевременно да принадлежат на едно и също семейство двигатели с NCD.
 A.1.2.4.6.1. Параметри, определящи семейство двигатели с NCD
 Фамилия двигатели с NCD се определя чрез основните проектни параметри, които трябва да са общи за двигателите във фамилията.
 За да се счита, че двигателите принадлежат към една и съща фамилия двигатели с NCD, следният списък с основни параметри трябва да бъде сходен:
 а)
 системи за контрол на емисиите;
 б)
 методи за следене на системата NCD;
 в)
 критерии за следене на системата NCD;
 г)
 параметри на следенето (напр. честота).
 Тези сходства се демонстрират от производителя посредством съответна техническа демонстрация или други подходящи процедури и подлежат на одобрението на органа по одобряване на типа.
 Производителят може да подаде заявление за одобряване от органа по одобряването на типа на незначителни разлики в методите за наблюдение/диагностициране на NCD системата, дължащи се на вариации в конфигурацията на двигателя, когато тези методи се разглеждат като сходни от производителя и се различават единствено за да съответстват на специфични характеристики на разглежданите компоненти (напр. размер, дебит на отработилите газове и др.); или техните сходства се основават на добрата техническа преценка.
 A.1.3. Изисквания към техническото обслужване
 A.1.3.1.
 ПОО трябва да предостави на всички крайни ползватели на извънпътна подвижна техника или превозни средства от категория Т


text:
писмени инструкции за системата за контрол на емисиите и нейното правилно управление в съответствие с допълнение 6 към настоящото правило.
 A.1.4. Система за предупреждение на оператора
 A.1.4.1.
 Извънпътната подвижна техника или превозните средства от категория Т трябва да включват система за предупреждение на оператора с визуална сигнализация, която информира оператора, когато е открито ниско ниво на реагента, несъответстващо качество на реагента, прекъсване на дозирането или неизправност, посочена в точка A.1.9 от настоящото приложение, което може да доведе до задействане на системата за блокиране, ако не е отстранено своевременно. Системата за предупреждение също е действаща, когато е задействана системата за блокировка, описана в точка A.1.5 от настоящото приложение.
 A.1.4.2.
 Предупреждението не трябва да е същото като предупреждението, използвано за целите на сигнализирането на неизправност или на друга система за обслужване на двигателя, въпреки че може да използва същата система за предупреждение.
 A.1.4.3.
 Системата за предупреждение на оператора може да съдържа една или повече светлини или да изобразява кратки съобщения, които могат да включват, например, съобщения, ясно указващи следното:
 а)
 интервала от време преди задействане на частичното и/или пълното блокиране;
 б)
 степента на частичното и/или пълното блокиране, например степента на намаление на въртящия момент;
 в)
 условията, при които може да бъде премахната блокировката на извънпътната подвижна техника или превозните средства от категория Т.
 Когато се изобразяват съобщения, системата, използвана за изобразяване на тези съобщения, може да бъде същата система, която се използва за други цели, свързани поддръжката.
 A.1.4.4.
 По избор на производителя системата за предупреждение може да включва звуков компонент, за да предупреди оператора. Допуска се потискането на звуковите предупредителни сигнали от оператора.
 A.1.4.5.
 Система за предупреждение на оператора се задейства, както е определено съответно в точки A.1.2.3.3.1, A.1.6.2, A.1.7.2, A.1.8.4 и A.1.9.3 от настоящото приложение.
 A.1.4.6.
 Системата за предупреждение на оператора трябва да се изключва, когато условията за нейното задействане вече не са налице. Системата за предупреждение на оператора не трябва да се изключва автоматично, ако не е отстранена причината за нейното задействане.
 A.1.4.7.
 Действието на системата за предупреждение може да се прекъсва временно от други предупредителни сигнали, предоставящи важни съобщения, свързани с безопасността.
 A.1.4.8.
 Подробностите относно процедурите на задействане и изключване на системата за предупреждение на оператора са определени в точка A.1.11 от настоящото приложение.
 A.1.4.9.
 Като част от заявлението за одобрение съгласно настоящото правило производителят доказва, че системата за предупреждение на оператора работи, както е определено в точка A.1.10 от настоящото приложение.
 A.1.5. Система за изискване на действие от оператора
 A.1.5.1. Двигателят трябва да включва система за блокиране, която се основава на един от следните принципи:
 A.1.5.1.1.
 двустепенна система за блокиране, като се започне с частично блокиране (ограничение на експлоатационните показатели), последвано от пълно блокиране (ефективно блокиране на работата на извънпътна подвижна техника или на превозно средство от категория Т);
 A.1.5.1.2.
 едностепенна система за максимално блокиране (ефективно блокиране на работата на извънпътна подвижна техника или на превозно средство от категория Т), задействана при условията на системата за ниско ниво на блокиране, определени в точки A.1.6.3.1, A.1.7.3.1, A.1.8.4.1 и A.1.9.4.1 от настоящото приложение.
 В случай, че производителят избере изгасване на

type: contracts

jurisdiction: EU


text:
двигателя, за да се изпълни изискването за едностепенно пълно блокиране, по негов избор може да се задейства системата за изискване на действие на оператора поради нивото на реагента при условията на точка A.1.6.3.2 от настоящото приложение вместо при условията по точка A.1.6.3.1 от настоящото приложение.
 A.1.5.2. Двигателят може да е снабден със средство за изключване на системата за изискване на действие от оператора, при условие че то е съобразено с изискванията по точка A.1.5.2.1 от настоящото приложение.
 A.1.5.2.1.
 Двигателят може да бъде оборудван със средство за временно изключване на системата за блокиране при извънредно положение, обявено от националните или регионалните органи на управление, техните аварийни служби или въоръжени сили.
 A.1.5.2.1.1.
 Всички следващи условия се прилагат, когато в двигател е монтирано средство за временно изключване на системата за блокиране при извънредно положение:
 а)
 максималният работен период, в който системата за блокиране може да е изключена, е 120 часа;
 б)
 методът за задействане трябва да е разработен така, че да се предотвратява случайното активиране, като се изисква двукратно целенасочено действие и трябва да е ясно отбелязано най-малко с предупреждението „ДА СЕ ИЗПОЛЗВА САМО В СЛУЧАЙ НА ИЗВЪНРЕДНО ПОЛОЖЕНИЕ“;
 в)
 изключването трябва автоматично да се дезактивира след 120 часа и трябва да има начин операторът ръчно да дезактивира изключването, ако е приключило извънредното положение;
 г)
 след 120 часа работа не трябва да е повече възможно да се изключва системата за блокиране, освен ако средството за изключване е било отново активирано чрез временния защитен код на производителя, преконфигурирането на ECU на двигателя от квалифициран технически специалист или еквивалентна защитна характеристика, която е уникална за всеки двигател;
 д)
 общият брой и времетраенето на задействанията на средството за изключване трябва да се съхранява в енергонезависима електронна памет или броячи така, че да се гарантира, че информацията не може да бъде изтрита умишлено. Трябва да е възможно за националните контролни органи да прочетат тези записи с четящо устройство;
 е)
 в техническата документация трябва да бъде включено описание на свързването и начина на четене на записите, посочени в буква д), в съответствие с посоченото в приложение 1;
 ж)
 производителят трябва да съхранява запис за всяко искане за активиране на средство за временно дезактивиране на системата за блокиране и да представя тези записи на органите на която и да е от страните по Спогодбата при поискване.
 A.1.5.3. Система за частична блокировка
 A.1.5.3.1.
 Системата за частична блокировка се задейства, след като настъпи някое от условията, определени в точки A.1.6.3.1, A.1.7.3.1, A.1.8.4.1 и A.1.9.4.1 от настоящото приложение.
 A.1.5.3.2.
 Системата за частична блокировка намалява постепенно максималния наличен въртящ момент на двигателя в диапазона на честотата на въртене на двигателя с поне 25 % между оборотите при максималната честота на въртене и праговата точка на регулатора, както е показано на фигура A.9-1. Скоростта на намаляване на въртящия момент трябва да бъде минимум 1 % в минута.
 A.1.5.3.3.
 Могат да бъдат използвани други мерки за блокировка, за които е доказано пред органа по одобряване на типа, че имат същото или по-високо ниво на блокиране.
 Фигура A.9-1
 Схема на намаляване на въртящия момент чрез частична


text:
блокировка
 Текст на изображението
 Въртящ момент
 75 % от максималния въртящ момент
 намаление
 Спад
 от максималния въртящ момент в праговата точка на регулатора
 Максимален въртящ момент
 Прагова точка на регулатора
 Честота на въртене
 A.1.5.4. Система за пълна блокировка
 A.1.5.4.1.
 Системата за пълна блокировка се задейства, след като настъпи някое от условията, определени в точки A.1.2.3.3.2, A.1.6.3.2, A.1.7.3.2, A.1.8.4.2 и A.1.9.4.2 от настоящото приложение.
 A.1.5.4.2.
 Системата за пълно блокиране трябва да ограничава използваемостта на извънпътната подвижна техника до ниво, при което операторът е дотолкова затруднен, че да има причина да отстрани евентуален проблем, свързан с точки A.1.6 — A.1.9 от настоящото приложение. Приемливи са следните стратегии:
 A.1.5.4.2.1.
 Системата за ниско ниво на блокиране ограничава постепенно въртящия момент на двигателя между оборотите при максималната честота на въртене, както е показано на фигура A.9-1, с минимум 1 % на минута до 50 % от максималния въртящ момент или по-ниска стойност, а за двигателите с променлива честота на въртене, в рамките на същия интервал от време на ограничаване на въртящия момент, честотата на въртене на двигателя се ограничава постепенно до 60 % от номиналната честота на въртене или по-ниска стойност, както е показано на фигура A.9-2.
 Фигура A.9-2
 Схема на намаляване на въртящия момент чрез пълна блокировка
 Текст на изображението
 50 %-ният мoмeнт 0,6*nнoм.
 въртящ момент (Nm)
 от въртящия момент
 n номин.
 честота на въртене
 A.1.5.4.2.2.
 Могат да бъдат използвани други мерки за блокировка, за които е доказано пред органа по одобряване на типа, че имат същото или по-високо ниво на блокиране.
 A.1.5.5. С цел да се вземат предвид съображения за безопасност и да се позволи диагностика със самовъзстановяване се разрешава използването на приоритетна по отношение на блокирането функция, с която да се освободи пълната мощност на двигателя, ако:
 а)
 е в действие не повече от 30 минути; и
 б)
 не може да бъде задействана повече от 3 пъти през всеки интервал от време, през който системата за блокировка е в действие.
 A.1.5.6. Системата за блокировка се изключва, когато условията за нейното задействане вече не са налице. Системата за блокировка не се изключва автоматично, без да се отстрани причината за нейното задействане.
 A.1.5.7. Подробностите относно процедурите на задействане и изключване на системата за изискване на действие от оператора са определени в точка A.1.11 от настоящото приложение.
 A.1.5.8. Като част от заявлението за одобрение на типа съгласно настоящото правило производителят доказва, че системата за изискване на действие от оператора работи, както е определено в точка A.1.10 от настоящото приложение.
 A.1.6. Наличност на реагент
 A.1.6.1. Индикатор за нивото на реагента
 Извънпътната подвижна техника трябва да включва индикатор, който ясно информира оператора за нивото на реагента в резервоара за реагент. Индикаторът за реагент трябва най-малкото да указва непрекъснато нивото на реагента, докато системата за предупреждение на оператора, посочена в точка A.1.4 от настоящото приложение, е задействана. Индикаторът за реагент може да бъде под формата на аналогов или цифров дисплей и може да показва нивото като относителна част от пълната вместимост на резервоара, количеството на оставащия реагент или изчислените оставащи работни часове.
 A.1.6.2. Задействане на системата за предупреждение


text:
на оператора
 A.1.6.2.1.
 Системата за предупреждение на оператора, определена в точка A.1.4 от настоящото приложение, се задейства, когато нивото на реагента е по-малко от 10 % от вместимостта на резервоара за реагент или от по-висок процент по избор на производителя.
 A.1.6.2.2.
 Осигуряваното предупреждение трябва да е достатъчно ясно, във връзка с индикатора за реагент, за да разбере водачът, че нивото на реагента е ниско. Когато системата за предупреждение включва система за показване на съобщения, визуалното предупреждение трябва да показва съобщение, указващо ниско ниво на реагента (например „ниско ниво на уреа“, „ниско ниво на AdBlue“или „ниско ниво на реагент“).
 A.1.6.2.3.
 Не е необходимо системата за предупреждение на оператора първоначално да бъде непрекъснато задействана (напр. не е необходимо непрекъснатото изобразяване на съобщение), задействането обаче трябва да увеличи честотата си така, че да стане непрекъснато, когато нивото на реагента се приближи до празен резервоар за реагент и до точката, в която системата за блокировка влиза в действие (напр. честота, с която светлината мига). Най-високата степен на задействане представлява уведомяване на оператора на ниво, което е по избор на производителя, но е достатъчно по-забележимо в точката, в която системата за блокировка от точка A.1.6.3 от настоящото приложение влиза в действие, отколкото, когато системата за предупреждение на оператора е първоначално задействана.
 A.1.6.2.4.
 Непрекъснатото предупреждение не трябва да бъде лесно изключвано или игнорирано. Когато системата за предупреждение включва система за показване на съобщения, се показва изрично съобщение (напр. „напълнете с уреа“, „напълнете с AdBlue“или „напълнете с реагент“). Непрекъснатото предупреждение може да се прекъсва временно от други предупредителни сигнали, предоставящи важни съобщения, свързани с безопасността.
 A.1.6.2.5.
 Не трябва да е възможно да се изключи системата за предупреждение на оператора, докато резервоарът не е напълнен отново с реагент до ниво, което не налага нейното задействане.
 A.1.6.3. Задействане на системата за изискване на действие от оператора
 A.1.6.3.1.
 Системата за частична блокировка, описана в точка A.1.5.3 от настоящото приложение, се задейства, когато нивото на реагент спадне под 2,5 % от номиналната пълна вместимост на резервоара за реагент или по-висок процент по избор на производителя.
 A.1.6.3.2.
 Системата за пълна блокировка, описана в точка A.1.5.4 от настоящото приложение, се задейства, когато резервоарът за реагент е празен, тоест когато дозиращата система за реагент не може да извлича повече реагент от резервоара, или при всяко ниво на реагент под 2,5 % от номиналната пълна вместимост на резервоара, по усмотрение на производителя.
 A.1.6.3.3.
 Освен до степента, разрешена в точка A.1.5.5 от настоящото приложение, не трябва да е възможно системата за частична или пълна блокировка да се изключи, докато резервоарът не е напълнен отново с реагент до ниво, което не налага нейното задействане.
 A.1.7. Следене на качеството на реагента
 A.1.7.1. Двигателят или извънпътната подвижна техника, или превозното средство от категория Т трябва да оборудвани със средство за определяне наличието на неподходящ реагент на борда на извънпътната подвижна техника или превозноти средство от категория Т.
 A.1.7.1.1.
 Производителят определя минималната допустима концентрация на реагент CDmin, при която емисиите на NOХ от изходната тръба на последния шумозаглушител не надвишават по-ниската от следните две стойности — приложимата гранична стойност на


text:
NOХ, умножена по 2,25, или приложимата гранична стойност на NOХ плюс 1,5 g/kWh. За подкатегориите двигатели с комбинирана гранична стойност на HC и NOХ приложимата гранична стойност на NOХ за целите на тази точка е комбинираната гранична стойност за HC и NOХ, намалена с 0,19 g/kWh;
 A.1.7.1.1.1.
 Стойността на CDmin, определена от производителя, трябва да се използва по време на доказването, посочено в точка A.1.13 от настоящото приложение, и трябва да е записана в разширения комплект документи в съответствие с описаното в допълнение А.3 към приложение 1.
 A.1.7.1.2.
 Всеки реагент с концентрация, по-ниска от CDmin, трябва да се открива и да се счита за неподходящ за целите на точка A.1.7.1 от настоящото приложение.
 A.1.7.1.3.
 Трябва да се предвиди специален брояч („брояч за качеството на реагента“), предназначен да следи за качеството на реагента. Броячът за качеството на реагента отброява броя на работните часове на двигателя с неподходящ реагент.
 A.1.7.1.3.1.
 Като вариант, производителят може да групира повредата, свързана с качеството на реагента, с една или няколко повреди, изброени в точки A.1.8 и A.1.9 от настоящото приложение, за отчитане от един брояч.
 A.1.7.1.4.
 Подробностите относно критериите и механизмите на задействане и изключване на брояча за качеството на реагента са описани в точка A.1.11 от настоящото приложение.
 A.1.7.2. Задействане на системата за предупреждение на оператора
 Когато системата за следене потвърди, че качеството на реагента е неподходящо, системата за предупреждение на оператора, описана в точка А.1.4, се задейства. Когато системата за предупреждение включва система за показване на съобщения, тя показва съобщение, указващо причината за предупреждението (напр. „открита неподходяща уреа“, „открит неподходящ AdBlue“или „открит неподходящ реагент“).
 A.1.7.3 Задействане на системата за изискване на действие от оператора
 A.1.7.3.1.
 Системата за частична блокировка, описана в точка A.1.5.3 от настоящото приложение, се задейства, ако качеството на реагента не е коригирано в рамките на 10 работни часа на двигателя след задействането на системата за предупреждение на оператора, описано в точка A.1.7.2 от настоящото приложение.
 A.1.7.3.2.
 Системата за пълна блокировка, описана в точка A.1.5.4 от настоящото приложение, се задейства, ако качеството на реагента не е коригирано в рамките на 20 работни часа на двигателя след задействането на системата за предупреждение на оператора, описано в точка A.1.7.2 от настоящото приложение.
 A.1.7.3.3.
 Броят на часовете преди задействането на системата за блокировка се намалява в случай на повтаряща се поява на неизправност, в съответствие с механизма, описан в точка A.1.11 от настоящото приложение.
 A.1.8. Дозиране на реагента
 A.1.8.1 Двигателят трябва да включва начин за установяване на прекъсване на дозирането.
 A.1.8.2. Брояч за дозирането на реагент
 A.1.8.2.1.
 Трябва да се предвиди специален брояч, предназначен да следи за дозирането („брояч за дозирането“). Броячът отчита броя на работните часове на двигателя с прекъсване на дозирането на реагент. Това не се изисква, когато прекъсването е поискано от ECU на двигателя, тъй като условията на работа на извънпътната подвижна техника или на превозните средства от категория Т са такива, че показателите на емисиите им не изискват дозиране на реагент.
 A.1.8.2.1.1.
 Като вариант, производителят може да групира повредата, свързана с дозирането на реагент, с една или няколко повреди, изброени в


text:
точки A.1.7 и A.1.9 от настоящото приложение, за отчитане от един брояч.
 A.1.8.2.2.
 Подробностите относно критериите и механизмите на задействане и изключване на брояча за дозиране на реагент са описани в точка A.1.11 от настоящото приложение.
 A.1.8.3.
 Задействане на системата за предупреждение на оператора
 Системата за предупреждение на оператора, описана в точка A.1.4 от настоящото приложение, се задейства в случай на прекъсване на дозирането, което включва брояча за дозирането в съответствие с точка A.1.8.2.1 от настоящото приложение. Когато системата за предупреждение включва система за показване на съобщения, тя показва съобщение, указващо причината за предупреждението (напр. „неизправност при дозирането на уреата“, „неизправност при дозирането на AdBlue“или „неизправност при дозирането на реагента“).
 A.1.8.4. Задействане на системата за изискване на действие от оператора
 A.1.8.4.1.
 Системата за частична блокировка, описана в точка A.1.5.3 от настоящото приложение, се задейства, ако прекъсване на дозирането не е коригирано в рамките на 10 работни часа на двигателя след задействането на системата за предупреждение на оператора, в съответствие с точка A.1.8.3 от настоящото приложение.
 A.1.8.4.2.
 Системата за пълна блокировка, описана в точка A.1.5.4 от настоящото приложение, се задейства, ако прекъсване на дозирането не е коригирано в рамките на 20 работни часа на двигателя след задействането на системата за предупреждение на оператора, в съответствие с точка A.1.8.3 от настоящото приложение.
 A.1.8.4.3.
 Броят на часовете преди задействането на системата за блокировка се намалява в случай на повтаряща се поява на неизправност, в съответствие с механизма, описан в точка A.1.11 от настоящото приложение.
 A.1.9. Други неизправности, които могат да се дължат на вмешателство
 A.1.9.1. Освен за нивото на реагента в резервоара за реагент, качеството на реагента и прекъсването на дозирането трябва да се следи и за следните неизправности, тъй като те може да са резултат от манипулиране:
 а)
 откази на диагностичната система за контрол на NOХ (NCD), описана в точка A.1.9.2.1 от настоящото приложение;
 б)
 откази на клапата за рециркулация на отработилите газове (EGR), описана в точка A.1.9.2.2 от настоящото приложение.
 A.1.9.2. Изисквания за наблюдение и броячи
 A.1.9.2.1. Система NCD
 A.1.9.2.1.1.
 Диагностичната система за контрол на NOХ (NCD) трябва да се наблюдава за електрически неизправности и сваляне или изключване на всеки датчик, което възпрепятства системата да диагностицира всяка друга неизправност, посочена в точки A.1.6 — A.1.8 (наблюдение на компоненти) от настоящото приложение.
 Сред датчиците, които влияят на диагностичните способности, са датчици, които пряко измерват концентрацията на NOХ, датчици за качеството на уреата, датчици за условията на околната среда и датчици, използвани за следене на дозирането, нивото или разхода на реагента.
 A.1.9.2.1.2.
 За всяка от наблюдаваните неизправности трябва да се предвиди брояч. Броячите на системата NCD отчитат броя на работните часове на двигателя, когато е потвърдено, че ДКП, свързан с неизправност на системата NCD, е задействан. Различни неизправности на системата NCD могат да бъдат групирани и да се отчитат от един брояч.
 A.1.9.2.1.2.1.
 Производителят може да групира повредата на системата NCD с една или няколко повреди, изброени в точки A.1.7, A.1.8 и A.1.9.2.2 от настоящото приложение, за отчитане от един брояч.
 A.1.9.2.1.3.
 Подробностите относно критериите и механизмите на задействане и изключване на брояча(ите)


text:
на системата NCD са описани в точка A.1.11 от настоящото приложение.
 A.1.9.2.2. Клапан за EGR
 A.1.9.2.2.1.
 Системата за EGR следи за блокиран клапан за EGR.
 A.1.9.2.2.2.
 Предвижда се брояч за наличието на блокиран клапан за EGR. Броячът на клапана за рециркулация на отработилите газове отчита броя на работните часове на двигателя, когато е потвърдено, че ДКП, свързан с блокиран клапан за рециркулация на отработилите газове, е задействан.
 A.1.9.2.2.2.1.
 Производителят може да групира блокирания клапан за EGR с една или няколко повреди, изброени в точки A.1.7, A.1.8 и A.1.9.2.1 от настоящото приложение, за отчитане от един брояч.
 A.1.9.2.2.3.
 Подробностите относно критериите и механизмите на задействане и изключване на брояча на клапана за EGR са описани в точка A.1.11 от настоящото приложение.
 A.1.9.3. Задействане на системата за предупреждение на оператора
 Системата за предупреждение на оператора, описана в точка 4, се задейства в случай на поява на някоя от повредите, определени в точка A.1.9.1 от настоящото приложение, и трябва да указва, че е необходим спешен ремонт. Когато системата за предупреждение включва система за показване на съобщения, тя трябва да показва съобщение, указващо причината за предупреждението (например „изключен клапан за дозиране на реагента“или „критична неизправност, свързана с емисиите“).
 A.1.9.4. Задействане на системата за изискване на действие от оператора
 A.1.9.4.1.
 Системата за частична блокировка, описана в точка A.1.5.3 от настоящото приложение, се задейства, ако повреда, посочена в точка A.1.9.1 от настоящото приложение не бъде отстранена в рамките на 36 работни часа на двигателя след задействането на системата за предупреждение на оператора, посочена в точка A.1.9.3 от настоящото приложение.
 A.1.9.4.2.
 Системата за пълна блокировка, описана в точка A.1.5.4 от настоящото приложение, се задейства, ако повреда, посочена в точка A.1.9.1 от настоящото приложение не бъде отстранена в рамките на 100 работни часа на двигателя след задействането на системата за предупреждение на оператора, посочена в точка A.1.9.3 от настоящото приложение.
 A.1.9.4.3.
 Броят на часовете преди задействането на системата за блокировка се намалява в случай на повтаряща се поява на неизправност, в съответствие с механизма, описан в точка A.1.11 от настоящото приложение.
 A.1.9.5. Като алтернатива на изискванията към наблюдението в точка A.1.9.2 от настоящото приложение производителят може да използва при наблюдението за неизправности датчик за NOХ, разположен в изпускателната система. В такъв случай
 а)
 стойността на NOХ, при която се констатира неизправност от тип NCM, не трябва да надвишава по-ниската от следните две стойности — приложимата гранична стойност на NOХ, умножена по 2,25, или приложимата гранична стойност на NOХ плюс 1,5 g/kWh. За подкатегориите двигатели с комбинирана гранична стойност на HC и NOХ приложимата гранична стойност на NOХ за целите на тази точка е комбинираната гранична стойност за HC и NOХ, намалена с 0,19 g/kWh;
 б)
 може да се използва едно-единствено предупреждение, включващо съобщението (ако се използват съобщения) „Висок NOХ — неизвестна първопричина“;
 в)
 в точка A.1.9.4.1 от настоящото приложение максималният брой работни часове на двигателя между задействането на системата за предупреждение на оператора и системата за частично блокиране се намалява на 10;
 г)
 в точка A.1.9.4.2 от настоящото приложение максималният брой работни часове на двигателя между задействането на


text:
системата за предупреждение на оператора и системата за пълно блокиране се намалява на 20.
 A.1.10. Изисквания към доказването
 A.1.10.1. Общи положения
 Съответствието с изискванията на настоящото допълнение се доказва по време на одобряването на типа, като се извърши, както е показано в таблица A.9-1 и определено в точка A.1.10 от настоящото приложение:
 а)
 доказване на задействането на системата за предупреждение;
 б)
 доказване на задействането на системата за частична блокировка, ако е приложимо;
 в)
 доказване на задействането на системата за пълно блокиране.
 A.1.10.2. Семейства двигатели и семейства двигатели с NCD
 Съответствието на семейство двигатели или семейство двигатели с NCD с изискванията на точка A.1.10 от настоящото приложение може да бъде доказано чрез изпитването на един от членовете на разглежданото семейство, при условие че производителят докаже на органа по одобряване на типа, че системите за следене, необходими за спазване на изискванията на настоящото допълнение, са сходни в рамките на семейството.
 A.1.10.2.1.
 Доказването, че системите за наблюдение при други членове на фамилията двигатели с NCD са сходни, може да се извърши, като на органите по одобряването на типа бъдат представени елементи като алгоритми, функционални анализи и др.
 A.1.10.2.2.
 Изпитваният двигател се избира от производителя в съгласие с органа по одобряване на типа. Това може да бъде или да не бъде базовият двигател на разглежданото семейство.
 A.1.10.2.3.
 Когато двигателите от фамилия двигатели принадлежат към фамилия двигатели с NCD, която вече е получила одобряване на типа в съответствие с точка A.1.10.2.1. (фигура A.9-3) от настоящото приложение, се счита, че съответствието на посочената фамилия двигатели е доказано без допълнителни изпитвания, при условие че производителят докаже пред органа, че системите за наблюдение, необходими за спазване на изискванията от настоящото допълнение, са сходни в рамките на фамилията двигатели и фамилията двигатели с NCD.
 Таблица A.9-1
 Онагледяване на съдържанието на процеса на доказване в съответствие с разпоредбите на точки A.1.10.3. и A.1.10.4
 Механизъм
 Елементи на доказването
 Задействане на системата за предупреждение, определено в точка A.1.10.3 от настоящото приложение
 —
 2 изпитвания на задействане (вкл. липса на реагент)
 —
 Допълнителни елементи на доказването, по целесъобразност
 Задействане на системата за частична блокировка, определена в точка A.1.10.4 от настоящото приложение
 —
 2 изпитвания на задействане (вкл. липса на реагент)
 —
 Допълнителни елементи на доказването, по целесъобразност
 —
 1 изпитване за намаление на въртящия момент
 Задействане на системата за пълна блокировка, определена в точка A.1.10.4 от настоящото приложение
 —
 2 изпитвания на задействане (вкл. липса на реагент)
 —
 Допълнителни елементи на доказването, по целесъобразност
 Фигура A.9-3
 Предварително доказано съответствие на семейство двигатели с NCD
 Текст на изображението
 Съответствието на фамилия двигатели 1 се счита за доказано
 Съответствието на фамилия двигатели с NCD 1 е доказано за фамилия двигатели 2
 Фамилия двигатели 1
 Фамилия двигатели 2
 Фамилия двигатели с NCD 1
 A.1.10.3. Доказване на задействането на системата за предупреждение
 A.1.10.3.1. Съответствието на задействането на системата за предупреждение се доказва, като се извършат две изпитвания: за липса на реагент и за една от категориите неизправности, отбелязани в точки A.1.7, A.1.8 или A.1.9 от настоящото приложение.
 A.1.10.3.2. Избор на неизправността за изпитване от точки A.1.7, A.1.8


text:
или A.1.9 от настоящото приложение.
 A.1.10.3.2.1.
 Органът по одобряването на типа избира една категория неизправности. В случай на избор на неизправност от точки A.1.7 или A.1.9 от настоящото приложение се прилагат допълнителните изисквания, изложени в точки A.1.10.3.2.2 или A.1.10.3.2.3 от настоящото приложение.
 A.1.10.3.2.2.
 За целите на доказването на задействането на системата за предупреждение в случай на реагент с лошо качество, се избира реагент, чиято концентрация на активната съставка е поне равна на концентрацията, съобщена от производителя в съответствие с изискванията, изложени в точка A.1.7 от настоящото приложение.
 A.1.10.3.2.3.
 За целите на доказването на задействането на системата за предупреждение в случай на повреди, които може да се дължат на вмешателство и са определени в точка A.1.9 от настоящото приложение, изборът се прави в съответствие със следните изисквания:
 A.1.10.3.2.3.1.
 Производителят предоставя на органа по одобряване на типа списък на тези потенциални повреди.
 A.1.10.3.2.3.2.
 Повредата, която подлежи на разглеждане при изпитването, се избира от органа по одобряването на типа от списъка, посочен в точка A.1.10.3.2.3.1 от настоящото приложение.
 A.1.10.3.3. Доказване
 A.1.10.3.3.1. За целите на това доказване се извършва отделно изпитване за липсата на реагент и неизправността, избрана в точка A.1.10.3.2 от настоящото приложение.
 A.1.10.3.3.2. По време на изпитването не трябва да е налична неизправност, различна от тази, която е предмет на изпитването.
 A.1.10.3.3.3. Преди започване на изпитването трябва да са изтрити всички ДКП.
 A.1.10.3.3.4. По искане на производителя и със съгласието на органа по одобряване на типа неизправностите, които са предмет на изпитване, могат да бъдат симулирани.
 A.1.10.3.3.5. Откриване на неизправности, различни от липса на реагент
 За повреди, различни от липса на реагент, след като повредата се предизвиква или се симулира, откриването на тази повреда се извършва, както следва:
 A.1.10.3.3.5.1.
 Системата NCD трябва да реагира на въвеждането на повреда, избрана по целесъобразност от органа по одобряване на типа в съответствие с разпоредбите на настоящото допълнение. Това се счита за доказано, ако се настъпи задействане в рамките на два последователни изпитвателни цикъла на NCD съгласно точка A.1.10.3.3.7 от настоящото приложение.
 Когато е указано в описанието на следенето и е съгласувано с органа по одобряване на типа, че специфичният уред за следене се нуждае от повече от два последователни изпитвателни цикъла на NCD, за да завърши следенето, броят на изпитвателните цикли на NCD може да бъде увеличен на 3 изпитвателни цикъла.
 Всеки отделен цикъл на изпитване на NCD от демонстрационното изпитване може да се отдели от останалите посредством изключване на двигателя. Времето до следващото пускане на двигателя трябва да отчете всяко наблюдение, което може да е извършено след изключването на двигателя, и необходимите условия, които трябва да съществуват, за да е налице наблюдение при следващото пускане на двигателя.
 A.1.10.3.3.5.2.
 Счита се, че доказването на задействането на системата за предупреждение е извършено, ако в края на всяко демонстрационно изпитване, проведено в съответствие с точка A.1.10.3.3 от настоящото приложение, системата за предупреждение е правилно задействана и ДКП за избраната повреда е получил статус „потвърден и действащ“.
 A.1.10.3.3.6. Откриване в случай на липса на реагент
 За целите на доказването на задействането на системата за предупреждение в случай на


text:
липса на реагент двигателят трябва да работи в продължение на един или повече цикъла на изпитване на NCD по преценка на производителя.
 A.1.10.3.3.6.1.
 Доказването започва с ниво на реагент в резервоара, което се съгласува между производителя и органа по одобряването на типа, но представлява не по-малко от 10 процента от номиналната вместимост на резервоара.
 A.1.10.3.3.6.2.
 Счита се, че системата за предупреждение е сработила по правилен начин, ако едновременно са изпълнени следните условия:
 а)
 системата за предупреждение е задействана при наличност на реагент, по-голяма или равна на 10 % от вместимостта на резервоара за реагента; и
 б)
 системата за „непрекъснато“предупреждение е задействана при наличност на реагент, по-голяма или равна на стойността, обявена от производителя в съответствие с разпоредбите на точка A.1.6 от настоящото приложение.
 A.1.10.3.3.7. Изпитвателен цикъл на NCD
 A.1.10.3.3.7.1.
 Цикълът на изпитване на NCD, разглеждан в точка A.1.10 от настоящото приложение за доказване на правилното функциониране на NCD системата, е NRTC цикълът с пускане при горещ двигател за подкатегориите NRE-v-3, NRE-v-4, NRE-v-5 NRE-v-6 и приложимият NRSC за всички останали категории.
 A.1.10.3.3.7.2.
 По искане на производителя и със съгласието на органа по одобряването на типа за специфичен уред за наблюдение може да бъде използван алтернативен цикъл на изпитване на NCD (напр. различен от NRTC или NRSC). Заявлението трябва да съдържа елементи (технически съображения, симулация, резултати от изпитвания и др.), които демонстрират:
 а)
 изискваните резултати от цикъл на изпитване на уред за наблюдение, който ще работи при действителни условия на експлоатация; и
 б)
 показано е, че приложимият изпитвателен цикъл на NCD, определен в точка A.1.10.3.3.7.1 от настоящото приложение, е по-малко подходящ за разглежданото следене.
 A.1.10.3.4. Счита се, че доказването на задействането на системата за предупреждение е извършено, ако в края на всяко демонстрационно изпитване, проведено в съответствие с точка A.1.10.3.3 от настоящото приложение, системата за предупреждение е правилно задействана.
 A.1.10.4. Доказване действието на системата за блокиране
 A.1.10.4.1. Доказване действието на системата за блокиране се прави посредством изпитвания, извършени на стенд за изпитване на двигател.
 A.1.10.4.1.1.
 Всички компоненти или подсистеми, които не са физически монтирани на двигателя, между които са например датчиците за температурата на околната среда, датчиците за ниво, както и системите за предупреждение и информация на оператора, които са необходими за доказването, са свързани за тази цел с двигателя или са симулирани по начин, който органът по одобряването на типа счита за приемлив.
 A.1.10.4.1.2.
 По избор на производителя и със съгласието на органа по одобряването на типа демонстрационните изпитвания могат да се извършат с комплектувана извънпътна подвижна техника или машина чрез монтиране на извънпътната подвижна техника на подходящ изпитвателен стенд или независимо от точка A.1.10.4.1 от настоящото приложение — чрез движението ѝ по писта за изпитване при контролирани условия.
 A.1.10.4.2. Последователността на изпитването трябва да докаже задействането на системата за блокиране в случай на липса на реагент и в случай на една от повредите, подбрани от органа по одобряването на типа, в съответствие с точка A.1.10.3.2.1 от настоящото приложение, за изпитването на системата за предупреждение.
 A.1.10.4.3. За целите на това доказване:
 а)
 допуска се производителят, със съгласието на органа по одобрение


text:
на типа, да ускори изпитването посредством симулиране постигането на определен брой работни часове;
 б)
 постигането на ограничаване на въртящия момент, изисквано за частична блокировка, може да се докаже едновременно с общия процес на одобряване на работните показатели на двигателя, извършено в съответствие с настоящото правило. В този случай по време на доказване действието на системата за блокиране не се изисква отделно измерване на въртящия момент;
 в)
 частичната блокировка, ако е приложимо, се доказва съгласно изискванията на точка A.1.10.4.5 от настоящото приложение.
 г)
 пълната блокировка се доказва съгласно изискванията на точка A.1.10.4.6 от настоящото приложение.
 A.1.10.4.4. Освен това производителят доказва работата на системата за блокиране съгласно посочените условия за повреди, определени в точки A.1.7, A.1.8 или A.1.9 от настоящото приложение, които не са били избрани за използване в демонстрационните изпитвания, описани в точки A.1.10.4.1—A.1.10.4.3 от настоящото приложение.
 Тези допълнителни доказвания могат да се извършат чрез представяне на органа, издаващ одобрение на типа, на технически случай, като за доказателство се използват алгоритми, функционални анализи и резултатите от предишни изпитвания.
 A.1.10.4.4.1.
 Тези допълнителни доказвания трябва, по-специално, да доказват по удовлетворителен за органа, издаващ одобрение на типа, начин включването на правилен механизъм за ограничаване на въртящия момент в електронния модул за управление на двигателя.
 A.1.10.4.5. Демонстрационно изпитване на системата за частична блокировка
 A.1.10.4.5.1.
 Това доказване на действието започва, когато системата за предупреждение или съответната система за „непрекъснато“предупреждение е задействана в резултат на откриването на повреда, избрана от органа, издаващ одобрение на типа.
 A.1.10.4.5.2.
 Когато се проверява реакцията на системата на липса на реагент в резервоара, двигателят трябва да работи, докато резервоарът на реагента се изпразни до 2,5 % от номиналната пълна вместимост на резервоара или до стойността, обявена от производителя в съответствие с точка A.1.6.3.1 от настоящото приложение, при която е предвидено да сработи системата за частично блокиране.
 A.1.10.4.5.2.1.
 Със съгласието на органа по одобряването на типа производителят може да симулира непрекъсната работа чрез отнемане на реагент от резервоара, докато двигателят работи или е спрян.
 A.1.10.4.5.3.
 Когато системата се проверява за нейната реакция в случай на неизправност, различна от липсата на реагент в резервоара, двигателят трябва да работи съответния брой работни часове, указан в таблица A.9-3, или по избор на производителя, докато съответният брояч достигне стойността, при която се задейства системата за частично блокиране.
 A.1.10.4.5.4.
 Смята се, че действието на системата за частична блокировка е доказано, ако в края на всяко демонстрационно изпитване, проведено в съответствие с точки A.1.10.4.5.2 и A.1.10.4.5.3 от настоящото приложение, производителят е доказал на органа по одобряването на типа, че електронният модул за управление на двигателя е задействал ограничителя на въртящия момент.
 A.1.10.4.6. Демонстрационно изпитване на система за пълна блокировка
 A.1.10.4.6.1.
 Това демонстриране започва от състояние, при което системата за частично блокиране, когато е приложимо, е била задействана преди това, и може да бъде извършено като продължение на изпитванията, предприети за демонстриране на системата за частично блокиране.
 A.1.10.4.6.2.
 Когато се проверява реакцията на системата на липса на реагент в резервоара, двигателят трябва да работи, докато резервоарът на реагента се изпразни, или нивото на реагента спадне до 2,5 % от номиналната


text:
пълна вместимост на резервоара, обявена от производителя за ниво, при което се задейства системата за максимално блокиране.
 A.1.10.4.6.2.1.
 Със съгласието на органа по одобряването на типа производителят може да симулира непрекъсната работа чрез отнемане на реагент от резервоара, докато двигателят работи или е спрян.
 A.1.10.4.6.3.
 Когато системата се проверява за нейната реакция в случай на неизправност, която не е липса на реагент в резервоара, двигателят работи съответния брой работни часове, указани в таблица A.9-4, или по избор на производителя, докато съответният брояч достигне стойността, при която се задейства системата за пълно блокиране.
 A.1.10.4.6.4.
 Смята се, действието на системата за пълна блокировка е доказано, ако в края на всяко демонстрационно изпитване, проведено съгласно точки A.1.10.4.6.2 и A.1.10.4.6.3 от настоящото приложение, производителят е доказал на органа, издаващ одобрение на типа, че механизмът за пълна блокировка, разгледан в настоящото допълнение, е задействан.
 A.1.10.4.7.
 Като алтернатива, по избор на производителя и със съгласието на органа по одобряването на типа демонстрирането на механизмите за блокиране може да се извърши на комплектувана извънпътна подвижна техника в съответствие с изискванията на точки A.1.5.4 и A.1.10.4.1.2 от настоящото приложение чрез монтиране на извънпътната подвижна техника или превозното средство от категория Т на подходящ изпитвателен стенд или чрез движението ѝ по писта за изпитване при контролирани условия.
 A.1.10.4.7.1.
 Извънпътната подвижна техника трябва да работи, докато броячът, свързан с избраната неизправност, достигне съответния брой работни часове, указани в таблица A.9-4, или по целесъобразност, докато резервоарът за реагент се изпразни или достигне ниво под 2,5 % от номиналната пълна вместимост на резервоара, избрано от производителя за ниво, при което се задейства системата за пълно блокиране.
 A.1.10.5. Документиране на доказването
 A.1.10.5.1
 Доказването на системата NCD се документира с доклад. Този доклад:
 а)
 набелязва проверяваните неизправности;
 б)
 описва изпитванията за доказване, включително приложимия цикъл на изпитване;
 в)
 потвърждава, че приложимите предупреждения и блокировки са приведени в действие съгласно изискванията на настоящото правило;
 г)
 се прибавя към техническата документация, посочена в приложение 1.
 A.1.11. Описание на механизмите на задействане и изключване на предупреждението оператора и на блокировката
 A.1.11.1 В допълнение към изискванията, посочени в настоящото допълнение, относно механизмите на задействане и изключване на предупреждението и блокирането, в настоящия точка A.1.11 от настоящото приложение се определят техническите изисквания за прилагане на посочените механизми на задействане и изключване.
 A.1.11.2. Механизми на задействане и изключване на системата за предупреждение
 A.1.11.2.1.
 Системата за предупреждение на оператора се задейства, когато диагностичният код за повреда (ДКП), свързан с NCM, обосноваващ неговото задействане, има статуса, определен в таблица A.9-2.
 Таблица A.9-2
 Задействане на системата за предупреждение на оператора
 Тип повреда:
 Статус на ДКП за задействане на системата за предупреждение:
 недобро качество на реагента
 потвърден и действащ
 прекъсване на дозирането
 потвърден и действащ
 възпрепятствано действие на клапан за рециркулация на отработилите газове;
 потвърден и действащ
 неизправност на системата за следене
 потвърден и действащ
 Гранична стойност на NOХ, ако е приложимо
 потвърден и действащ
 A.1.11.2.2.
 Системата за предупреждение на оператора се изключва, когато диагностичната система заключи, че неизправността, свързана със съответното предупреждение, не е вече налице, или когато информацията, включително ДКП, свързани с


text:
повредите, обосноваващи нейното задействане, е изтрита от четящо устройство.
 A.1.11.2.2.1.
 Изисквания за изтриване на „информация за контрола на NОХ“
 A.1.11.2.2.1.1.
 Изтриване/инициализиране на „информация за контрола на NОХ“от четящо устройство
 По задание на четящото устройство компютърната памет изтрива или инициализира към стойностите, определени в настоящото допълнение, следните данни от компютърната памет (вж. таблица A.9-3).
 Таблица A.9-3
 Изтриване/инициализиране на „информация за контрола на NОX“от четящо устройство
 Информация за контрола на NOХ
 Изтриваем
 Инициализируема
 Всички диагностични кодове за повреда
 X
 Стойност на брояча с най-голям брой работни часове на двигателя
 X
 Брой работни часове на двигателя от брояча (броячите) на системата NCD
 X
 A.1.11.2.2.1.2.
 Информацията за контрола на NOX не трябва да се изтрива при изключване на акумулатора или акумулаторите на извънпътната подвижна техника или превозното средство от категория Т.
 A.1.11.2.2.1.3.
 Изтриването на „информацията за контрола на NOХ“трябва да е възможно само при изключен двигател.
 A.1.11.2.2.1.4.
 Когато се изтрива „информация за контрола на NOХ“, включително ДКП, никое показание на брояч, свързано с тези неизправности и посочено в настоящото допълнение, не трябва да се изтрива, а трябва да се инициализира към стойността, определена в съответната точка от настоящото допълнение.
 A.1.11.3. Механизъм на задействане и изключване на системата за блокировка за оператора
 A.1.11.3.1. Системата за блокиране се задейства, когато системата за предупреждение е в действие и броячът, отчитащ съответния тип NCM, обосноваващ тяхното задействане, достигне стойността, посочена в таблица A.9-4.
 A.1.11.3.2. Системата за блокировка за оператора се изключва, когато системата вече не открива неизправност, обосноваваща нейното задействане, или ако информацията, включително ДКП, свързани с неизправностите на контрола на NCM, обосноваващи задействането на системата, са изтрити от четящо устройство или уред за поддръжка.
 A.1.11.3.3. Системите за предупреждение на оператора и за блокировка за оператора незабавно се задействат и изключват по целесъобразност съгласно разпоредбите на точка A.1.6 от настоящото приложение след оценка на количеството реагент в резервоара за реагент. В този случай механизмите на задействане и изключване не трябва да зависят от статуса на свързан с тях ДКП.
 A.1.11.4. Механизъм на брояча
 A.1.11.4.1. Общи положения
 A.1.11.4.1.1.
 За да изпълнява изискванията от настоящото допълнение, системата трябва да съдържа броячи за отчитане на броя на часовете, през които двигателят е работил, докато системата е отчитала някоя от следните неизправности от тип NCM:
 а)
 несъответстващо качество на реагента;
 б)
 прекъсване на дозирането на реагент;
 в)
 блокиран клапан за рециркулация на отработилите газове;
 г)
 неизправност на системата NCD.
 A.1.11.4.1.1.1.
 Производителят може да използва един или повече броячи за групиране на неизправностите от тип NCM, указани в точка A.1.11.4.1.1 от настоящото приложение.
 A.1.11.4.1.2.
 Всеки от тези броячи брои до максималната стойност, предоставяна от двубайтов брояч със стъпка от един час и поддържа тази стойност, освен ако не са изпълнени условията, които допускат броячът да бъде върнат в нулево положение.
 A.1.11.4.1.3.
 Производителят може да използва система на NCD с един или няколко брояча. Един брояч може да събира броя на часовете на две или повече различни неизправности, отчитани от този тип брояч, като нито една от тях да не е достигнала времето, показвано от брояча.
 A.1.11.4.1.3.1.
 Когато производителят реши да използва NCD система


text:
с няколко брояча, системата трябва да може да определя специален брояч на системата за наблюдение на всяка неизправност, която е отчитана съгласно настоящото допълнение от този тип брояч.
 A.1.11.4.2. Принцип на механизмите на брояча
 A.1.11.4.2.1.
 Всеки от броячите работи, както следва:
 A.1.11.4.2.1.1.
 Ако започва от нулево положение, броячът започва да отчита, веднага след като неизправност, отчитана от този брояч, е открита и след като съответният диагностичен код за повреда (ДКП) е със статус, определен в таблица A.9-2.
 A.1.11.4.2.1.2.
 В случай на многократни повреди се прилага едно от следните предписания по избор на производителя:
 а)
 броячът спира и запазва текущата си стойност, ако настъпи единично следено събитие и неизправността, която първоначално е задействала брояча, вече не се открива или ако неизправността е заличена от четящо устройство или уред за поддръжка. Ако броячът спре да брои, когато системата за пълно блокиране е в действие, той остава блокиран на стойността, определена в таблица A.9-4, или на стойност, по-голяма или равна на стойността на брояча за пълно блокиране минус 30 минути;
 б)
 броячът остава блокиран на стойността, определена в таблица A.9-4, или на стойност, по-голяма или равна на стойността на брояча за пълно блокиране минус 30 минути.
 A.1.11.4.2.1.3.
 В случай на система за следене с един брояч, броячът продължава да брои, ако е открита неизправност на системата на NCM, отчитана от този брояч, и съответният диагностичен код за повреда (ДКП) е със статус „потвърден и действащ“. Броячът спира и запазва стойността, определена в точка A.1.11.4.2.1.2 от настоящото приложение, ако не е открита NCM, която може да обоснове задействането на брояча, или ако всички повреди, свързани с този брояч, са изтрити от четящо устройство или уред за поддръжка.
 Таблица A.9-4
 Броячи и блокировка
 Статус на ДКП за първо задействане на брояча
 Стойност на брояча за минимално блокиране
 Стойност на брояча за максимално блокиране
 Блокирана стойност, запазвана от брояча
 Брояч за качеството на реагента
 потвърден и действащ
 ≤ 10 часа
 ≤ 20 часа
 ≥ 90 % от стойността на брояча за пълно блокиране
 Брояч за дозирането
 потвърден и действащ
 ≤ 10 часа
 ≤ 20 часа
 ≥ 90 % от стойността на брояча за пълно блокиране
 брояч на клапана за рециркулация на отработилите газове
 потвърден и действащ
 ≤ 36 часа
 ≤ 100 часа
 ≥ 95 % от стойността на брояча за пълно блокиране
 Броячи на системата за следене
 потвърден и действащ
 ≤ 36 часа
 ≤ 100 часа
 ≥ 95 % от стойността на брояча за пълно блокиране
 Гранична стойност на NOХ, ако е приложимо
 потвърден и действащ
 ≤ 10 часа
 ≤ 20 часа
 ≥ 90 % от стойността на брояча за пълно блокиране
 A.1.11.4.2.1.4.
 След като е блокиран, броячът се нулира, когато уредите за наблюдение, свързани с този брояч, са работили поне веднъж до приключване на цикъла си на наблюдение, без да открият неизправност, или не е открита неизправност, отчитана от този брояч, по време на 40 работни часа на двигателя от последното спиране на брояча (вж. фиг. A.9-4).
 A.1.11.4.2.1.5.
 Броячът продължава да отброява от точката, в която е запазил съответната стойност, ако неизправност, отчитана от този


text:
брояч, е открита по време на период, в който броячът е блокиран (вж. фиг. A.9-4).
 A.1.12. Онагледяване на механизмите на задействане и изключване на брояча
 A.1.12.1.
 В точка A.1.12 от настоящото приложение са онагледени механизмите за задействане и изключване на брояча в някои типични случаи. Фигурите и описанията, дадени в точки A.1.12.2, A.1.12.3 и A.1.12.4 от настоящото приложение, служат само за целите на онагледяването в настоящото допълнение и не трябва да бъдат посочвани като примери за изискванията на настоящото правило или като окончателно обяснение на съответните процеси. Часовете за броячите, посочени във фигури A.9-6 и A.9-7, се отнасят за най-високите стойности на пълната блокировка от таблица A.9-4. За простота фактът, че системата за предупреждение ще бъде активна, когато системата за блокировка е активна, не се посочва в дадените илюстрации.
 Фигура A.9-4
 Повторно задействане и връщане в нулево положение на брояч след период, в който броенето му е спряно
 Текст на изображението
 > 40 раб. часа
 < 40 раб. часа
 40 раб. часа
 40 раб. часа
 Брояч
 точка на замръзване
 Повреда
 ДА
 НЕ
 ремонт
 ремонт
 A.1.12.2.
 На фиг. A.9-5 е показано действието на механизмите на задействане и изключване при наблюдение на наличността на реагент в четири случая:
 а)
 случай 1: въпреки предупреждението операторът продължава да управлява извънпътната подвижна техника до блокиране на работата на техниката;
 б)
 случай на зареждане 1: операторът зарежда резервоара за реагент, така че се достига ниво над граничната стойност 10 %. Предупреждението и блокирането са изключени;
 в)
 случаи на зареждане 2 и 3 („недостатъчно“зареждане): системата за предупреждение е задействана. Степента на предупреждение зависи от количеството наличен реагент;
 г)
 случай на зареждане 4 („твърде недостатъчно“зареждане): частичната блокировка се задейства незабавно.
 Фигура A.9-5
 Наличност на реагент
 Текст на изображението
 Блокиране
 ПЪЛНО
 МИНИМАЛНО
 „непрекъснато“ ПРЕДУПР.
 ПРЕДУПР.
 НЕ
 Ниво на реагента
 ПРАЗНО
 зареждане (случай 1)
 зареждане (случай 2)
 зареждане (случай 3)
 зареждане (случай 4)
 A.1.12.3.
 На фиг. A.9-6 са онагледени три случая с реагент с лошо качество:
 а)
 Случай 1: въпреки предупреждението операторът продължава да управлява извънпътната подвижна техника до блокиране на работата на техниката;
 б)
 Случай на ремонт 1 („лош“или „несъвестен“ремонт): след блокиране на извънпътната подвижна техника операторът променя качеството на реагента, но скоро след това го заменя отново с реагент с недобро качество. Системата за блокиране незабавно се задейства отново и работата на извънпътната подвижна техника се блокира след 2 работни часа на двигателя;
 в)
 Случай на ремонт 2 („добър ремонт“): след блокиране на извънпътната подвижна техника операторът коригира качеството на реагента. След известно време обаче той зарежда отново с реагент с недобро качество. Процесите на предупреждение, блокировка и броене започват отново от нулево положение.
 Фигура A.9-6
 Пълнене с реагент с недобро качество
 Текст на изображението
 < 40 раб. часа
 > раб. часа
 40 раб. часа
 часа
 часа
 часа
 Брояч
 Блокиране
 Погрешна уреа
 ПЪЛНО
 МИНИМАЛНОНИВ
 ПРЕДУПР
 НЕ
 ДА
 НЕ
 ремонт
 ремонт
 ремонт (случай 1)
 ремонт (случай 2)
 A.1.12.4.
 На фиг. A.9-7 са онагледени три случая на повреда на дозиращата система за уреа. На фигурата е онагледен също процесът, който се прилага в случай на повредите при следене, описани в


text:
точка A.1.9 от настоящото приложение.
 а)
 случай 1: въпреки предупреждението операторът продължава да управлява извънпътната подвижна техника до блокиране на работата на техниката;
 б)
 случай на ремонт 1 („добър ремонт“): след блокиране на извънпътната подвижна техника операторът ремонтира системата за дозиране. След известно време обаче дозиращата система се поврежда отново. Процесите на предупреждение, блокировка и броене започват отново от нулево положение.
 в)
 случай на ремонт 2 („лош“ремонт): през периода на частична блокировка (ограничаване на въртящия момент) операторът ремонтира дозиращата система. Скоро след това обаче дозиращата система се поврежда отново. Системата за частична блокировка незабавно се задейства отново и броячът започва да брои отново от стойността, която е имал към момента на ремонта.
 Фигура A.9-7
 Повреда на дозиращата система за реагент
 Текст на изображението
 > 40 раб. часа
 < 40 раб. часа
 40 раб. часа
 40 раб. часа
 Брояч
 часа
 hrs
 hrs
 Блокиране
 ПЪЛНО
 ЧАСТИЧНО
 ПРЕДУПР
 НЕ
 ДА
 НЕ
 ремонт
 ремонт
 Системата за дозиране не работи
 ремонт (случай 1)
 ремонт (случай 2)
 A.1.13. Доказване на минимална допустима концентрация на реагент CDmin
 A.1.13.1. Производителят трябва да докаже правилната стойност на CDmin при одобряването на типа чрез провеждане на частта от цикъла NRTC при горещ двигател за двигателите от подкатегория NRE-v-3, NRE-v-4, NRE-v-5, NRE-v-6 и приложимите NRSC за всички други категории, като се използва реагент с концентрация CDmin.
 A.1.13.2. Изпитването се предхожда от съответния цикъл (цикли) на NCD или от определен от производителя подготвителен цикъл, който позволява на система за контрол на NOХ със затворен контур да се адаптира към качеството на реагент с концентрация CDmin.
 A.1.13.3. Емисиите на замърсители, получени при това изпитване, не трябва да надвишават граничните стойности на NOХ, определени в точка A.1.7.1.1 от настоящото приложение.
 A.1.13.4. Документиране на доказването
 A.1.13.4.1.
 Доказването на минималната приемлива концентрация на реагента се документира чрез изготвяне на доклад от доказването. Този доклад:
 а)
 набелязва проверяваните неизправности;
 б)
 описва изпитванията за доказване, включително приложимия цикъл на изпитване;
 в)
 потвърждава, че емисиите на замърсители, дължащи се на това доказване, не надвишават граничната стойност на NOХ, определена в точка A.1.7.1.1 от настоящото приложение;
 г)
 се прибавя към техническата документация, посочена в приложение 1.
 ДОПЪЛНЕНИЕ A.2
 ТЕХНИЧЕСКИ ИЗИСКВАНИЯ КЪМ МЕРКИТЕ ЗА КОНТРОЛ НА ПРАХОВИТЕ ЗАМЪРСИТЕЛИ, ВКЛЮЧИТЕЛНО МЕТОДА ЗА ДОКАЗВАНЕ НА ТЕЗИ МЕРКИ
 A.2.1. Въведение
 В настоящото допълнение се определят изискванията за осигуряване правилното действие на мерките за контрол на праховите замърсители.
 A.2.2. Общи изисквания
 Двигателят трябва да е оборудван с диагностичната система за контрол на праховите замърсители (РCD), която може да идентифицира неизправностите на системата за последваща обработка на праховите замърсители, разгледани в настоящото приложение. Всеки двигател в обхвата на настоящата точка трябва да е проектиран, конструиран и монтиран така, че да е в състояние да отговори на тези изисквания през целия нормален срок на експлоатация на двигателя при нормални условия на използване. За постигане на тази цел се приема, че двигатели, използвани над периода на устойчивост на характеристиките на емисиите, посочен в допълнение 3 към настоящото правило, показват известни признаци на влошаване на експлоатационните показатели и чувствителността на PCD.
 A.2.2.1. Изисквана информация
 A.2.2.1.1.
 Ако системата за контрол


text:
на емисиите изисква реагент, например горивен катализатор, характеристиките на реагента, включително тип реагент, информация относно концентрацията, когато реагентът е в разтвор, работната температура и позоваване на международни стандарти за състава и качеството, трябва да бъдат посочени от производителя в информационния документ (списъка с данни), установен в приложение 1.
 A.2.2.1.2.
 При одобряването на типа подробна писмена информация, описваща изцяло функционалните работни характеристики на системата за предупреждение на оператора в точка A.2.4 от настоящото приложение, трябва да се предостави на органа по одобряването на типа.
 A.2.2.1.3.
 Производителят предоставя документите за монтаж, които, когато се използват от ПОО, гарантират, че двигателят, включително системата за контрол на емисиите, която е част от одобрения тип или фамилия двигатели, когато е монтиран на извънпътната подвижна техника или превозните средства от категория Т, работи, заедно с необходимите машинни части, по начин, който е в съответствие с изискванията на настоящото приложение. Тази документация трябва да съдържа подробните технически изисквания и разпоредби на двигателя (софтуер, хардуер и комуникация), необходими за правилния монтаж на двигателя в извънпътната подвижна техника и превозните средства от категория Т.
 A.2.2.2. Условия на експлоатация
 A.2.2.2.1.
 PCD системата трябва да може да работи най-малкото при приложимите условия за управление, посочени в точка 2.4 от настоящото приложение, за всяка категория двигатели. Диагностичната система трябва да може да работи и извън този интервал, когато това е технически възможно.
 A.2.2.3. Диагностични изисквания
 A.2.2.3.1. PCD системата трябва да може да идентифицира неизправности на контрола на праховите замърсители (РCM), разгледани в настоящото приложение, посредством диагностични кодове за повреда (ДКП), съхранени в компютърната памет, и да предава тази информация извън двигателя при поискване.
 A.2.2.3.2. Изисквания за записване на диагностичните кодове за повреда (ДКП)
 A.2.2.3.2.1.
 РCD системата трябва да записва ДКП за всяка отделна РCM.
 A.2.2.3.2.2.
 РCD системата трябва да заключи дали е налице откриваема неизправност в рамките на периодите на работа на двигателя, указани в таблица A.9-5. Тогава „потвърден и действащ ДКП“ се запазва в паметта и се задейства системата за предупреждение съгласно точка A.2.4 от настоящото приложение.
 A.2.2.3.2.3.
 В случаите, когато уредите за наблюдение имат нужда от продължителност на работата, по-голяма от указаната в таблица A.9-5, за точното диагностициране и потвърждаване на неизправности от тип РCM (напр. уреди за наблюдение, които използват статистически модели, или по отношение на разхода на течности от извънпътната подвижна техника), органът по одобряването на типа може да позволи по-дълъг период на наблюдение, при условие че производителят обоснове необходимостта от по-дълъг период (напр. чрез технически доводи, експериментални резултати, фирмен опит и др.).
 Таблица A.9-5
 Наблюдавани събития и съответен период, в рамките на който трябва да се съхрани „потвърден и действащ“ ДКП
 Наблюдавани събития
 Период на работа, в рамките на който трябва да се съхрани „потвърден и действащ“ ДКП
 Отстраняване на системата за последваща обработка на праховите замърсители
 60 минути работа на двигателя на ход, различен от празен ход
 Загуба на функция на системата за последваща обработка на праховите замърсители
 240 минути работа на двигателя на ход, различен от празен ход
 Неизправност на PCD системата
 60 минути работа на двигателя
 A.2.2.3.3. Изисквания за изтриване на диагностични кодове за


text:
повреда (ДКП):
 а)
 самата РCD система не трябва да изтрива от компютърната памет ДКП преди неизправността, свързана със съответния ДКП, да бъде отстранена;
 б)
 РCD системата може да изтрива всички ДКП при поискване от фирмено четящо устройство или уред за поддръжка, предоставен от производителя на двигателя при поискване, или като използва код за достъп, предоставен от производителя на двигателя;
 в)
 Записите на инцидентите във връзка с работата на двигателя с потвърден и действащ ДКП, които се съхраняват в енергонезависима памет, в съответствие с изискването по точка A.2.5.2 от настоящото приложение, не трябва да се изтриват.
 A.2.2.3.4. РCD системата не трябва да е програмирана или проектирана така, че да се изключва частично или напълно въз основа на остаряването на извънпътната подвижна техника по време на действителната експлоатация на двигателя, нито системата трябва да съдържа алгоритъм или стратегия, проектирана да намалява ефективността на РCD системата с течение на времето.
 A.2.2.3.5. Всички препрограмируеми компютърни кодове или работни параметри на РCD системата трябва да са защитени срещу вмешателство.
 A.2.2.3.6. Фамилия двигатели с РCD
 Производителят отговаря за определяне състава на фамилията двигатели с РCD. Групирането на двигателите във фамилия двигатели с РCD се основава на добрата техническа преценка и подлежи на одобряване от страна на органа по одобряването на типа.
 Двигатели, които не принадлежат към една и съща фамилия двигатели, могат същевременно да са към една фамилия двигатели с РCD.
 A.2.2.3.6.1. Параметри, определящи фамилия двигатели с РCD
 Фамилия двигатели с РCD се определя чрез основните проектни параметри, които трябва да са общи за двигателите във фамилията.
 За да се счита, че двигателите принадлежат към една и съща фамилия двигатели с РCD, трябва да има сходство в параметрите от следния списък с основни параметри:
 а)
 работния принцип на системата за последваща обработка на праховите замърсители (например механичен, аеродинамичен, дифузен, инерционен, периодично регенериращ, непрекъснато регенериращ и др.);
 б)
 методи за наблюдение на РCD;
 в)
 критерии за наблюдение на РCD;
 г)
 параметри на следенето (напр. честота).
 Тези сходства се демонстрират от производителя посредством съответна техническа демонстрация или други подходящи процедури и подлежат на одобрението на органа по одобряване на типа.
 Производителят може да подаде заявление за одобряване от органа по одобряването на типа на незначителни разлики в методите на наблюдение/диагностициране на системата за наблюдение на РCD, дължащи се на вариации в конфигурацията на двигателя, когато тези методи се разглеждат като сходни от производителя и се различават единствено за да съответстват на специфични характеристики на разглежданите компоненти (напр. размер, дебит на отработилите газове и др.); или техните сходства се основават на добрата техническа преценка.
 A.2.3. Изисквания към техническото обслужване
 A.2.3.1.
 ПОО трябва да предостави на всички крайни ползватели на извънпътна подвижна техника или превозни средства от категория Т писмени инструкции за системата за контрол на емисиите и нейното правилно управление в съответствие с изискванията в допълнение А.6 към настоящото правило.
 A.2.4. Система за предупреждение на оператора
 A.2.4.1.
 Извънпътната подвижна техника трябва да включва система за предупреждение на оператора с визуална сигнализация.
 A.2.4.2.
 Системата за предупреждение на оператора може да съдържа една или повече светлини или да изобразява кратки съобщения.


text:
Системата, използвана за изобразяване на тези съобщения, може да е същата система, която се използва за други цели, свързани с обслужването или NCD.
 Системата за предупреждение трябва да указва, че е необходим спешен ремонт. Когато системата за предупреждение включва система за показване на съобщения, тя трябва да показва съобщение, указващо причината за предупреждението (напр. „изключен датчик“ или „критична неизправност, свързана с емисиите“).
 A.2.4.3.
 По избор на производителя системата за предупреждение може да включва звуков компонент, за да предупреди оператора. Допуска се потискането на звуковите предупредителни сигнали от оператора.
 A.2.4.4.
 Системата за предупреждение на оператора се задейства, както е посочено в точка A.2.2.3.2.2 от настоящото приложение.
 A.2.4.5.
 Системата за предупреждение на оператора трябва да се изключва, когато условията за нейното задействане вече не са налице. Системата за предупреждение на оператора не трябва да се изключва автоматично, ако не е отстранена причината за нейното задействане.
 A.2.4.6.
 Действието на системата за предупреждение може да се прекъсва временно от други предупредителни сигнали, предоставящи важни съобщения, свързани с безопасността.
 A.2.4.7.
 В заявлението за одобрение на типа съгласно настоящото правило производителят доказва, че системата за предупреждение на оператора работи, както е определено в допълнение 2 към настоящото приложение.
 A.2.5. Система за съхранение на информацията за задействането на системата за предупреждение на оператора
 A.2.5.1.
 PCD системата трябва да включва енергонезависима компютърна памет или броячи за съхранение на данни за инцидентите във връзка с работата на двигателя с потвърден и действащ ДКП, така че да не може информацията умишлено да се изтрие.
 A.2.5.2.
 PCD трябва да съхранява в енергонезависима памет общия брой и продължителността на всички инциденти във връзка с работата на двигателя с потвърден и действащ ДКП, когато системата за предупреждение на оператора е била задействана в продължение на 20 часа работа на двигателя или по избор на производителя — за по-кратък период.
 A.2.5.3.
 Трябва да е възможно за националните органи да прочетат тези записи с четящо устройство.
 A.2.5.4.
 В техническата документация трябва да бъде включено описание на начина на свързване към и прочит на записите, в съответствие с посоченото в приложение 1.
 A.2.6. Наблюдение за отстраняване на системата за последваща обработка на праховите замърсители
 A.2.6.1.
 PCD системата трябва да открива цялостното отстраняване на системата за последваща обработка на праховите замърсители, включително на всякакви датчици, използвани за наблюдение, задействане, изключване или модулиране на работата ѝ.
 A.2.7. Допълнителни изисквания в случай на система за последваща обработка на праховите замърсители, която използва реагент (например горивен катализатор)
 A.2.7.1.
 В случай на потвърден и действащ ДКП за отстраняване на системата за последваща обработка на праховите замърсители или за отпадане на системата за последваща обработка на праховите замърсители дозирането на реагента трябва незабавно да се прекрати. Дозирането се подновява, когато ДКП повече не е действащ.
 A.2.7.2.
 Системата за предупреждение трябва да се задейства, когато нивото на реагента в допълнителния резервоар спадне под минималната стойност, посочена от производителя.
 A.2.8. Следене за неизправности, които могат да се дължат на вмешателство
 A.2.8.1.
 В допълнение към наблюдението за отстраняване на системата за последваща обработка на праховите замърсители следните неизправности също трябва да се следят, тъй като


text:
могат да са свързани с вмешателство:
 а)
 повреда на системата за последваща обработка на праховите замърсители;
 б)
 неизправности на системата PCD, както е описано в точка A.2.8.3 от настоящото приложение.
 A.2.8.2.
 Наблюдение за повреда на системата за последваща обработка на праховите замърсители
 PCD трябва да открива цялостното отстраняване на субстрата на системата за последваща обработка на праховите замърсители („празен резервоар“). В този случай са все още налични корпусът и датчиците на системата за последваща обработка на праховите замърсители, които са използвани за наблюдение, задействане, изключване или модулиране на работата му.
 A.2.8.3. Наблюдение за неизправности на PCD системата
 A.2.8.3.1.
 PCD системата трябва да се наблюдава за електрически неизправности и отстраняване или изключване на датчик или задействащ механизъм, което възпрепятства системата да диагностицира други неизправности, посочени в точки A.2.6.1 и A.2.8.1, буква а) (наблюдение на компоненти) от настоящото приложение.
 Между датчиците, които засягат диагностичния капацитет, са тези, които директно измерват диференциалните налягания в системата за последваща обработка на праховите замърсители и температурните датчици за отработилите газове за контрол на регенерирането на системата за последваща обработка на праховите замърсители.
 A.2.8.3.2.
 Когато неизправност, отстраняване или изключване на отделен датчик или задействащ механизъм на PCD системата не възпрепятства диагностицирането в рамките на необходимия времеви период на неизправностите, посочени в точки A.1.6.1 и A.1.8.1, буква а) (резервна система) от настоящото приложение, не се изисква задействане на системата за предупреждение и съхранение на информацията на системата за предупреждение на оператора, освен ако допълнителни неизправности на датчик или задействащ механизъм са потвърдени и действащи.
 A.2.9. Изисквания към доказването
 A.2.9.1. Общи положения
 Съответствието с изискванията на настоящото допълнение се доказва по време на одобряването на типа, като се извърши доказване на задействането на системата за предупреждение, както е показано в таблица A.9-6 и определено в точка A.2.9 от настоящото приложение:
 Таблица A.9-6
 Онагледяване на съдържанието на процеса на доказване в съответствие с разпоредбите на точка A.2.9.3 от настоящото приложение
 Механизъм
 Елементи на доказването
 Задействане на системата за предупреждение, определено в точка A.2.4.4 от настоящото приложение
 —
 2 изпитвания на задействането (вкл. повреда на системата за последваща обработка на праховите замърсители)
 —
 Допълнителни елементи на доказването, по целесъобразност
 A.2.9.2. Фамилии двигатели и фамилии двигатели с РCD
 A.2.9.2.1.
 Когато двигателите от фамилия двигатели принадлежат към фамилия двигатели с PCD, която вече е получила одобряване на типа в съответствие с точка A.2.2.3.6 от настоящото приложение (фигура A.9-8), се счита, че съответствието на посочената фамилия двигатели е доказано без допълнителни изпитвания, при условие че производителят докаже пред органа, че системите за наблюдение, необходими за спазване на изискванията от настоящото допълнение, са сходни в рамките на фамилията двигатели и фамилията двигатели с PCD.
 Фигура A.9-8
 Предварително доказано съответствие на фамилия двигатели с РCD
 Съответствието на фамилия двигатели 1 се счита за доказано
 Съответствието на фамилия двигатели с PCD 1 е доказано за фамилия двигатели 2
 Фамилия двигатели 1
 Фамилия двигатели 2
 Фамилия двигатели с PCD 1
 A.2.9.3. Доказване на задействането на системата за предупреждение
 A.2.9.3.1.
 Съответствието на задействането на системата за предупреждение се доказва, като се извършат две изпитвания: повреда на системата за последваща


text:
обработка на праховите замърсители и една категория повреди, разгледана в точки A.2.6 или A.2.8.3 от настоящото приложение.
 A.2.9.3.2.
 Избор на повредите, които да бъдат подложени на изпитване
 A.2.9.3.2.1.
 Производителят предоставя на органа по одобряване на типа списък на тези потенциални повреди.
 A.2.9.3.2.2.
 Повредата, която подлежи на разглеждане при изпитването, се избира от органа по одобряването на типа от списъка, посочен в точка A.2.9.3.2.1 от настоящото приложение.
 A.2.9.3.3.
 Доказване
 A.2.9.3.3.1.
 За целите на това доказване се извършва отделно изпитване за повреда на системата за последваща обработка на праховите замърсители, посочена в точка A.2.8.2 от настоящото приложение и за повредите, посочени в точки A.2.6 и A.2.8.3 от настоящото приложение. Повреда на системата за последваща обработка на праховите замърсители трябва да се предизвика чрез цялостно отстраняване на субстрата от корпуса на системата за последваща обработка на праховите замърсители.
 A.2.9.3.3.2.
 По време на изпитването не трябва да е налична неизправност, различна от тази, която е предмет на изпитването.
 A.2.9.3.3.3.
 Преди започване на изпитването трябва да са изтрити всички ДКП.
 A.2.9.3.3.4.
 По искане на производителя и със съгласието на органа по одобряване на типа неизправностите, които са предмет на изпитване, могат да бъдат симулирани.
 A.2.9.3.3.5.
 Откриване на неизправности
 A.2.9.3.3.5.1.
 Системата PCD трябва да реагира на въвеждането на повреда, избрана по целесъобразност от органа по одобряване на типа в съответствие с разпоредбите на настоящото допълнение. Това се счита за доказано, ако настъпи задействане в рамките на броя последователни цикли на изпитване на РCD, даден в таблица A.9-7.
 Когато е указано в описанието на наблюдението и е съгласувано с органа по одобряването на типа, че специфичен уред за наблюдение се нуждае от повече цикли на изпитване на РCD, за да завърши наблюдението си, отколкото указания в таблица A.9-7 брой, броят на циклите на изпитване на РCD може да бъде увеличен с до 50 %.
 Всеки отделен цикъл на изпитване на РCD от демонстрационното изпитване може да се отдели от останалите посредством изключване на двигателя. Времето до следващото пускане на двигателя трябва да отчете всяко наблюдение, което може да е извършено след изключването на двигателя, и необходимите условия, които трябва да съществуват, за да е налице наблюдение при следващото пускане на двигателя.
 Таблица A.9-7
 Наблюдавани събития и съответен брой цикли на изпитване на PCD, в рамките на който трябва да се съхрани „потвърден и действащ“ ДКП
 Наблюдавани събития
 Брой цикли на изпитване на PCD, в рамките на който трябва да се съхрани „потвърден и действащ“ ДКП
 Отстраняване на системата за последваща обработка на праховите замърсители
 2
 Загуба на функция на системата за последваща обработка на праховите замърсители
 8
 Неизправност на PCD системата
 2
 A.2.9.3.3.6.
 Цикъл на изпитване на РCD
 A.2.9.3.3.6.1.
 Цикълът на изпитване на РCD, разглеждан в точка A.2.9 от настоящото приложение за доказване на правилното функциониране на системата за наблюдение на системата за последваща обработка на праховите замърсители, е цикълът NRTC с пускане при горещ двигател за подкатегориите NRE-v-3, NRE-v-4, NRE-v-5, NRE-v-6 и приложимият NRSC за всички останали категории.
 A.2.9.3.3.6.2.
 По искане на производителя и със съгласието на органа по одобряването на типа за специфичен уред за


text:
наблюдение може да бъде използван алтернативен цикъл на изпитване на РCD (напр. различен от NRTC или NRSC). Заявлението трябва да съдържа елементи (технически съображения, симулация, резултати от изпитвания и др.), които демонстрират:
 а)
 изискваните резултати от цикъл на изпитване на уред за наблюдение, който ще работи при действителни условия на експлоатация; и
 б)
 приложимият изпитвателен цикъл на NCD, определен в точка A.2.9.3.3.6.1 от настоящото приложение, е по-малко подходящ за разглежданото следене.
 A.2.9.3.3.7
 Конфигуриране за доказване на задействането на системата за предупреждение
 A.2.9.3.3.7.1.
 Доказването на задействането на системата за предупреждение трябва да се извърши посредством изпитвания на стенд за изпитване на двигател.
 A.2.9.3.3.7.2.
 Всички компоненти или подсистеми, които не са физически монтирани на двигателя, между които са например датчиците за температурата на околната среда, датчиците за ниво, както и системите за предупреждение и информация на оператора, които са необходими за доказването, са свързани за тази цел с двигателя или са симулирани по начин, който органът по одобряването на типа счита за приемлив.
 A.2.9.3.3.7.3.
 По избор на производителя и със съгласието на органа по одобряването на типа демонстрационните изпитвания могат да се извършат, независимо от точка A.2.9.3.3.7.1 от настоящото приложение, с комплектувана извънпътна подвижна техника или машина чрез монтиране на извънпътната подвижна техника на подходящ изпитвателен стенд или чрез движението ѝ по писта за изпитване при контролирани условия.
 A.2.9.3.4.
 Счита се, че доказването на задействането на системата за предупреждение е успешно, ако в края на всяко демонстрационно изпитване, проведено в съответствие с точка A.2.9.3.3 от настоящото приложение, системата за предупреждение е правилно задействана и ДКП за избраната неизправност е получил статус „потвърден и действащ“.
 A.2.9.3.5.
 Когато системата за последваща обработка на праховите замърсители, използваща реагент, подлежи на демонстрационно изпитване за повреда на системата за последваща обработка на праховите замърсители или за отстраняване на системата за последваща обработка на праховите замърсители, трябва също така да се потвърди, че дозирането на реагент е било прекъснато.
 A.2.9.3.6.
 Документиране на доказването
 A.2.9.3.6.1.
 Доказването на системата PCD се документира с доклад. Този доклад:
 а)
 набелязва проверяваните неизправности;
 б)
 описва изпитванията за доказване, включително приложимия цикъл на изпитване;
 в)
 потвърждава, че приложимите предупреждения са приведени в действие съгласно изискванията на настоящото правило;
 г)
 се прибавя към техническата документация, посочена в приложение 1.
 ДОПЪЛНЕНИЕ А.3
 ТЕХНИЧЕСКИ ПОДРОБНОСТИ ЗА ПРЕДОТВРАТЯВАНЕ НА ВМЕШАТЕЛСТВО
 A.3.1.
 За типове и фамилии двигатели, които използват ECU като част от системата за контрол на емисиите, производителят предоставя на органа по одобряването на типа описание на предприетите мерки за предотвратяване на вмешателство и изменение на ECU, включително функцията за актуализация, използващо програма или калибриране, одобрено от производителя.
 A.3.2.
 За типове и фамилии двигатели, които използват механични устройства като част от системата за контрол на емисиите, производителят предоставя на органа по одобряването на типа описание на предприетите мерки за предотвратяване на вмешателство и изменение на регулируемите параметри на системата за контрол на емисиите. Това включва компоненти със защита срещу вмешателство, като капачки с ограничител за карбуратора или пломбиране на винта на карбуратора или специални винтове, които не могат да се регулират от потребителя.
 A.3.2.1.
 Производителят доказва пред техническата


text:
служба, че регулируемите параметри на системата за контрол на емисиите не могат лесно да бъдат манипулирани чрез прилагане на разумна сила или:
 а)
 чрез използване на инструменти, предоставени заедно с двигателя; или
 б)
 чрез използване на обикновени инструменти, като отвертка, клещи (включително режещи) или гаечни ключове.
 Обикновените инструменти не включват повечето инструменти за рязане или шлифоване, бормашини и кръгови ножове, както и инструменти, които генерират прекомерна топлина или пламък.
 A.3.3.
 За целите на настоящото допълнение двигатели от различни фамилии двигатели могат допълнително да се комбинират във фамилии на база на типа и конструктивните елементи на използваните мерки за предотвратяване на вмешателство. С оглед на включването на двигатели от различни фамилии двигатели в една и съща фамилия двигатели по отношение на предотвратяване на вмешателство, производителят представя на органа по одобряването на типа потвърждение, че за предотвратяване на вмешателство са използвани сходни мерки. В такъв случай изискванията на точки A.3.1 и A.3.2 от настоящото приложение могат да бъдат изпълнени за един представителен двигател и съответната документация да се използва при одобряването на типа на всички двигатели от същата фамилия двигатели по отношение на предотвратяване на вмешателството.
 A.3.4.
 Производителите включват предупреждение в ръководството за работа, посочващо, че вмешателството в двигателя прави невалидно одобряването на типа на конкретния двигател.
 ПРИЛОЖЕНИЕ 10
 ПАРАМЕТРИ ЗА ОПРЕДЕЛЯНЕ НА ТИПОВЕТЕ И ФАМИЛИИТЕ ДВИГАТЕЛИ И ТЕХНИЯ РЕЖИМ НА РАБОТА
 1. ТИП ДВИГАТЕЛ
 Техническите характеристики на даден тип двигател са определените в неговия информационен документ (списък с данни), който е съставен в съответствие с образеца, установен в приложение 1.
 1.1. Работен режим (работа при определена честота на въртене)
 Даден тип двигател може да е получил одобрение на типа като двигател с постоянна честота на въртене или като двигател с променлива честота на въртене, както е определено съответно в точки 2.1.11. и 2.1.95 от настоящото правило.
 1.1.1. Двигатели с променлива честота на въртене
 1.1.1.1.
 В случай че, съгласно с позволеното в точка 1.1.7 от настоящото правило, двигател с променлива честота на въртене от конкретна категория се използва вместо двигател с постоянна честота на въртене от същата категория, базовият двигател (за целите на одобряването на типа) и всички типове двигатели от фамилията двигатели (за целите на съответствието на производството) се изпитват, използвайки приложимия цикъл NRSC при променлива честота на въртене и освен това, когато е приложимо — приложимия цикъл с преходни режими. Не е необходимо двигател с променлива честота на въртене от конкретна категория, използван в работа при постоянна честота на въртене, да се изпитва допълнително, използвайки приложимия цикъл NRSC при постоянна честота на въртене.
 1.1.2. Двигатели с постоянна честота на въртене
 1.1.2.1.
 Регулаторът за постоянна честота на въртене е включен по време на работа при постоянна честота на въртене. За регулаторите за постоянна честота на въртене на двигателите може да не се изисква непрекъснато поддържане на постоянно точна честота на въртене. Честотата на въртене може да намалява под честотата на въртене без товар, така че минималната честотата на въртене да се регистрира близо до точката на максимална мощност на двигателя. Това обикновено е в диапазона 0,1 — 10 %.
 1.1.2.2.
 В


text:
случай че типът двигател е оборудван с честота на въртене на празен ход за пускане и спиране, монтажът на двигателя гарантира, че регулаторът за постоянна честота на въртене е включен преди да се увеличава натоварването на двигателя от позиция на нулево натоварване.
 1.1.2.3.
 Типове двигатели с постоянна честота на въртене, оборудвани с алтернативни честоти на въртене
 Двигателят с постоянна честота на въртене не се проектира за работа с променлива честота на въртене. Когато даден тип двигател, който има възможност да работи на алтернативни честоти на въртене, се изпълняват и изискванията по настоящата точка.
 1.1.2.3.1.
 В случай че типът двигател е базовият двигател, двигателят трябва да отговаря на приложимите гранични стойности при изпитване, като се използва приложимият цикъл на изпитване NRSC за всяка постоянна честота на въртене, приложима за типа двигател. Изготвят се отделни протоколи от изпитването и се включват в техническото досие за всеки NRSC.
 1.1.2.3.2.
 В случай че всички типове двигатели в рамките на фамилията двигатели подлежат на изпитване за емисии в рамките на съответствието на производството, двигателят трябва да отговаря на приложимите гранични стойности при изпитване, като се използва приложимият цикъл на изпитване NRSC за всяка постоянна честота на въртене, приложима за типа двигател.
 1.1.2.3.3.
 Всяка постоянна честота на въртене, приложима за типа двигател, която е разрешена от производителя, се посочва в точка 3.2.1 от допълнение A.3 към приложение 1.
 1.1.2.3.4.
 Двигателят се монтира по начин, гарантиращ, че:
 а)
 двигателят е спрян, преди регулаторът за постоянна честота на въртене да се превключи на алтернативна честота на въртене; както и
 б)
 регулаторът за постоянна честота на въртене се превключва само на алтернативни честоти на въртене, които са разрешени от производителя на двигателя.
 1.1.2.3.5.
 В инструкциите за ПОО и крайните ползватели, установени в допълнение 6 към настоящото правило, се включва информация за правилния монтаж и експлоатация на двигателя в съответствие с изискванията по точки 1.1.2.2 и 1.1.2.3 от настоящото приложение.
 2. КРИТЕРИИ ЗА ОПРЕДЕЛЯНЕ НА ФАМИЛИЯ ДВИГАТЕЛИ
 2.1. Общи положения
 Фамилията двигатели се определя от конструктивните характеристики. Те трябва да са общи за всички двигатели от фамилията двигатели. Производителят на двигатели може да реши кои двигатели съставляват една фамилия, стига да са спазени критериите за принадлежност, изброени в точка 2.4 от настоящото приложение. Фамилията двигатели се одобрява от органа по одобряването на типа. Производителят предоставя на органа по одобряването на типа необходимата информация относно нивата на емисиите на двигателите, които принадлежат към фамилията двигатели.
 2.2. Категории двигатели, работен режим (работа при определена честота на въртене) и диапазон на мощност.
 2.2.1. Фамилията двигатели включва само типове двигатели от една и съща категория двигатели, както е посочено в точка 1.1 от от настоящото правило.
 2.2.2. Фамилията двигатели включва само типове двигатели с една и съща работа при определена честота на въртене, както е посочено в допълнение 1 към настоящото правило.
 2.2.3. Фамилии двигатели, обхващащи повече от един диапазон на мощност
 2.2.3.1.
 Фамилията двигатели може да обхваща повече от един диапазон на мощност за една и съща работа при дадената честота на въртене в рамките на една и съща (под)категория двигатели. В съответствие


text:
с точка 5.1.1 от настоящото правило в такъв случай базовият двигател (за целите на одобряването на типа) и всички типове двигатели в рамките на една и съща фамилия двигатели (за целите на съответствието на производството), във връзка с приложимите диапазони на мощността:
 а)
 отговарят на най-строгите гранични стойности на емисиите,
 б)
 се изпитват по цикли на изпитване, съответстващи на най-строгите гранични стойности на емисиите,
 в)
 подлежат на най-ранните приложими дати за одобряване на типа и пускане на пазара, установени в точка 12 от настоящото правило.
 Когато двигателят е монтиран в извънпътна подвижна техника, с цел придържане към принципа по член 5.1.1 от настоящото правило, инструкциите за ПОО, установени в допълнение 6 към настоящото правило, включват декларация, че с монтажа двигателят не се ограничава постоянно да предава мощност единствено в диапазона на мощност на дадена подкатегория с по-строга гранична стойност на емисиите, отколкото подкатегорията, за която е издадено одобряването на типа на двигателя.
 2.2.3.2.
 С цел определяне на подкатегория на фамилия двигатели, обхващаща повече от един диапазон на мощност, във връзка с одобряването на типа производителят и органът по одобряването определят подкатегорията, която в най-голяма степен отразява критериите по точка 2.2.3.1 от настоящото приложение.
 2.3. Специални случаи
 2.3.1. Взаимодействие между характеристиките
 В някои случаи е възможно взаимодействие на характеристиките, което да доведе до промяна на емисиите. Тези обстоятелства се вземат предвид, за да се гарантира, че единствено двигателите, притежаващи сходни характеристики по отношение на емисиите на отработилите газове, са включени в определена фамилия двигатели. Тези случаи се определят от производителя и се съобщават на органа по одобряването на типа. Впоследствие това трябва да се вземе предвид като критерий при създаване на нова фамилия двигатели.
 2.3.2. Устройства или особености със силно отражение върху емисиите
 В случай на устройства или особености, които не са изброени в точка 2.4 от настоящото приложение и които имат силно отражение върху нивото на емисиите, производителят установява това оборудване на основата на добра инженерна преценка и уведомява за него органа по одобряването на типа. Впоследствие това трябва да се вземе предвид като критерий при създаване на нова фамилия двигатели.
 2.3.3. Допълнителни критерии
 В допълнение към параметрите по точка 2.4 от настоящото приложение производителят може да въведе допълнителни критерии, които да направят възможно определянето на фамилии с по-ограничен размер. Не е необходимо тези характеристики да са тези, които имат отражение върху нивото на емисиите.
 2.4. Параметри, определящи семейството двигатели
 2.4.1. Горивен цикъл
 а)
 двутактов цикъл;
 б)
 четиритактов цикъл;
 в)
 ротационен двигател;
 г)
 други.
 2.4.2. Конфигурация на цилиндрите
 2.4.2.1. Разположение на цилиндрите в блока
 а)
 единични;
 б)
 V;
 в)
 редово;
 г)
 насрещно;
 д)
 радиално;
 е)
 друго (F, W и др.).
 2.4.2.2. Относително местоположение на цилиндрите
 Двигателите с еднакъв блок могат да принадлежат към една и съща фамилия двигатели, стига разстоянието между осите на цилиндрите да е еднакво.
 2.4.3. Основно охладително средство
 а)
 въздух;
 б)
 вода;
 в)
 масло.
 2.4.4. Работен обем за един цилиндър
 2.4.4.1. Двигател с работен обем за един цилиндър ≥ 750 cm3
 За да се смята, че двигатели с работен обем за един цилиндър ≥ 750 cm3 принадлежат


text:
към една и съща фамилия двигатели, отклонението на работния обем за един цилиндър на отделния двигател не трябва да превишава 15 % от най-големия работен обем за един цилиндър във фамилията двигатели.
 2.4.4.2. Двигател с работен обем за един цилиндър < 750 cm3
 За да се смята, че двигатели с работен обем за един цилиндър < 750 cm3 принадлежат към една и съща фамилия двигатели, отклонението на работния обем за един цилиндър на отделния двигател не трябва да превишава 30 % от най-големия работен обем за един цилиндър във фамилията двигатели.
 2.4.4.3. Двигатели с по-голямо отклонение на работния обем за един цилиндър
 Без да се засягат точки 2.4.4.1 и 2.4.4.2 от настоящото приложение, двигатели с работен обем за един цилиндър, при които отклонението надвишава определеното в посочените точки, могат да се считат за принадлежащи към същата фамилия двигатели при съответно одобрение от страна на органа по одобряването на типа. Това одобрение се основава на технически елементи (изчисления, симулации, опитни резултати и др.), които доказват, че превишаването на отклонението не се отразява съществено върху емисиите на отработилите газове.
 2.4.5. Метод на всмукване на въздух:
 а)
 атмосферно пълнене;
 б)
 принудително пълнене;
 в)
 принудително пълнене с охладител на въздуха.
 2.4.6. Вид гориво
 а)
 дизелово гориво (газьол за извънпътна техника);
 б)
 етанол за специални двигатели със запалване чрез сгъстяване (ED95);
 в)
 бензин (E10);
 г)
 етанол (E85);
 д)
 природен газ/биометан:
 i)
 универсално гориво — висококалорично гориво (H-газ) и нискокалорично гориво (L-газ);
 ii)
 ограничено гориво — висококалорично гориво (H-газ);
 iii)
 ограничено гориво — нискокалорично гориво (L-газ);
 iv)
 специфично гориво (ВПГ);
 е)
 втечнен нефтен газ (ВНГ).
 2.4.7. Зареждане с гориво
 а)
 само течно гориво;
 б)
 само газообразно гориво;
 в)
 тип двигател, работещ с два вида гориво, от тип 1А;
 г)
 тип двигател, работещ с два вида гориво, от тип 1Б;
 д)
 тип двигател, работещ с два вида гориво, от тип 2А;
 е)
 тип двигател, работещ с два вида гориво, от тип 2Б;
 ж)
 тип двигател, работещ с два вида гориво, от тип 3Б.
 2.4.8. Тип/конфигурация на горивната камера
 а)
 отворена камера;
 б)
 разделна камера;
 в)
 други типове.
 2.4.9. Тип запалване
 а)
 искрово запалване;
 б)
 самовъзпламеняване чрез сгъстяване.
 2.4.10. Клапани и смукателни и изпускателни отвори
 а)
 конфигурация;
 б)
 брой на клапаните на цилиндър.
 2.4.11. Тип подаване на гориво
 а)
 помпа, тръбопровод (за високо налягане) и дюза;
 б)
 редова помпа или разпределителна помпа;
 в)
 система помпа — дюза;
 г)
 акумулираща горивна система с високо налягане;
 д)
 Карбуратор
 е)
 инжектор за разпределено впръскване;
 ж)
 инжектор за директно впръскване;
 з)
 устройство за смесване;
 и)
 Други
 2.4.12. Разни устройства
 а)
 рециркулация на отработилите газове (EGR);
 б)
 впръскване на вода;
 в)
 подаване на въздух;
 г)
 други
 2.4.13. Технология за електронно управление
 Наличието или отсъствието на ECU на двигателя се разглежда като основен параметър на фамилията двигатели.
 В случай на електронно управлявани двигатели производителят представя техническите елементи, с които се обяснява групирането на тези двигатели в една и съща фамилия двигатели, т.е. причините, поради които може да се очаква тези двигатели да отговорят на едни и същи изисквания към емисиите.
 Не е необходимо двигателите


text:
с електронно управление на честотата на въртене и тези с механично управление да са в различни фамилии двигатели. Разделянето на електронно управляваните двигатели от тези с механично управление трябва да се прилага само по отношение на характеристиките на впръскването на гориво, напр. момент на впръскването, налягане, дебит, форма на диаграмата на впръскване и др.
 2.4.14. Системи за последваща обработка на отработилите газове
 Функцията и комбинацията на следните устройства се счита за критерий за членство в една фамилия двигатели:
 а)
 окислителен катализатор;
 б)
 система deNOХ със селективна редукция на NOХ (добавка на химичен редуктор);
 в)
 други системи deNOX;
 г)
 система за последваща обработка на праховите замърсители с пасивно регенериране:
 i)
 с преминаване на потока през преграда;
 ii)
 без преминаване на потока през преграда;
 д)
 система за последваща обработка на праховите замърсители с активно регенериране:
 i)
 с преминаване на потока през преграда;
 ii)
 без преминаване на потока през преграда;
 е)
 други системи за последваща обработка на праховите замърсители;
 ж)
 други устройства.
 Когато двигател е сертифициран без система за последваща обработка на отработилите газове, независимо дали като базов двигател или като принадлежащ към фамилия двигатели, когато е оборудван с окислителен катализатор (не със система за последваща обработка на праховите замърсители), той може да бъде включен в същата фамилия двигатели, ако не изисква гориво с различни характеристики.
 Ако двигателят изисква гориво със специфични характеристики (например ако е оборудван със система за последваща обработка на праховите замърсители, които изискват специални добавки в горивото, за да се гарантира процесът на регенериране), решението за включване в същата фамилия се основава на технически данни, предоставени от производителя. Тези данни трябва да показват, че очакваното ниво на емисиите от оборудвания двигател е в съответствие със същата гранична стойност, както и при необорудвания двигател.
 Когато двигател е сертифициран със система за последваща обработка на отработилите газове, независимо дали като базов двигател или като принадлежащ към фамилия двигатели, чийто базов двигател е оборудван със същата система за последваща обработка на отработилите газове, тогава двигателят, ако не е оборудван със системата за последваща обработка на отработилите газове, не може да бъде включен в същата фамилия двигатели.
 2.4.15. Двигатели, работещи с два вида гориво
 Всички типове двигатели в рамките на фамилия двигатели, работещи с два вида гориво, принадлежат към един и същ тип двигатели, работещи с два вида гориво, определени в точка 2 от приложение 7 от настоящото приложение (например тип 1А, тип 2Б и др.), и работят с едни и същи типове гориво или, когато е приложимо, с горивата, обявени съгласно настоящото правило като част от една и съща гама (гами) горива.
 В допълнение към принадлежността си към същия тип, работещ с два вида гориво, те трябва да имат максимален енергиен дял на газа за приложимия цикъл на изпитване (GERcycle) в диапазона 70 — 100 % от този на типа двигател с най-голям GERcycle.
 2.4.16. Резервирана
 2.4.17. Категория според периода на устойчивост на характеристиките на емисиите (EDP)
 В случай на категории двигатели в таблици 21 или 22 от допълнение 3 към настоящото правило, които имат алтернативни стойности за EDP, обявената от производителя